Okresná prokuratúra Prievidza 
M. Mišíka 22, 971 34 Prievidza 1

Sp. zn. : 2 Pv 788/11/3307	Prievidza, 5.11.2013
EEČ : 2-27-153-2013

U Z N E S E N I E

Trestná vec:	obvinený XXXXX  
Trestný čin:	ublíženie na zdraví podľa § 221 odsek 1 Trestného zákona číslo 140/1961 Zbierky zákonov v znení zákona číslo 171/2003 Zbierky zákonov a iné trestné činy

Rozhodol: 	prokurátorka Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 28.12.2011, spisová značka 2 Pv 788/11/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
V skorých ranných hodinách dňa 17.7.2004 na moste cez rieku Nitra v Novákoch, časť Lelovce, okres Prievidza, pri slovnom nedorozumení  napadol poškodeného XXXXX, ktorý prechádzal okolo obvineného, viac krát ho päsťou udrel do tváre, išiel za poškodeným, ktorého opäť napadol na Partizánskej ulici, keď ho opakovane udrel päsťami do tváre, po čom obvinený s poškodeným spadli na zem a na zemi poškodeného kopal do brucha, po čom sa poškodený zodvihol, obvinený ho prenasledoval a v blízkosti železničnej stanice v Novákoch ho opäť napadol a poudieral päsťami do tváre, v dôsledku čoho poškodenému spôsobil zlomeninu nosnej kosti, tržnozmliaždenú ranu ľavého dolného očného viečka, pod spojovkové krvácanie ľavého oka, pomliaždenie, odreniny, krvácanie tváre v okolí ľavého oka, čo si vyžiadalo práceneschopnosť poškodeného od 17.7.2004 do 1.8.2004.

Uznesením prokurátora Okresnej prokuratúry Prievidza zo dňa 28.12.2011, spisová značka 2 Pv 788/11/3307, bola určená obvinenému skúšobná doba v trvaní 18 mesiacov.
Odôvodnenie:

Uznesením sp. zn. 2 Pv 788/11  zo dňa 28.12 2011, ktoré nadobudlo právoplatnosť 13.1.2012  som podľa § 216 ods. 1 Tr. poriadku podmienečne zastavila trestné stíhanie proti obv.ml.XXXXX  za  trestný čin ublíženia na zdraví podľa § 221 ods.1 Tr. zák v jednočinnom súbehu s trestným činom výtržníctva podľa § 202 ods.1 Tr.zák, ktorého sa mal dopustiť tak, že v skorých ranných hodinách dňa 17.7.2004 na moste cez rieku Nitra v Novákoch, časť Lelovce, okres Prievidza, pri slovnom nedorozumení  napadol poškodeného XXXXX, ktorý prechádzal okolo obvineného, viac krát ho päsťou udrel do tváre, išiel za poškodeným, ktorého opäť napadol na Partizánskej ulici, keď ho opakovane udrel päsťami do tváre, po čom obvinený s poškodeným spadli na zem a na zemi poškodeného kopal do brucha, po čom sa poškodený zodvihol, obvinený ho prenasledoval a v blízkosti železničnej stanice v Novákoch ho opäť napadol a poudieral päsťami do tváre, v dôsledku čoho poškodenému spôsobil zlomeninu nosnej kosti, tržnozmliaždenú ranu ľavého dolného očného viečka, pod spojovkové krvácanie ľavého oka, pomliaždenie, odreniny, krvácanie tváre v okolí ľavého oka, čo si vyžiadalo práceneschopnosť poškodeného od 17.7.2004 do 1.8.2004.

Obvinenému som podľa §216 ods.2 Tr. por. určila skúšobnú dobu v trvaní 18 mesiacov.

Dňa 13.7. 2013 uplynula skúšobná doba podmienečného zastavenia trestného stíhania proti obv.ml. XXXXX.

Po uplynutí skúšobnej doby som zistila, že obv.ml. XXXXX sa v priebehu skúšobnej doby nedopustil priestupku ani trestného činu, v mieste bydliska požíva dobrú povesť.

Po zhodnotení všetkých okolností s prihliadnutím na podmienky uvedené v § 217 ods. 1 Tr. poriadku som toho názoru, že obv. ml. XXXXX viedol v priebehu skúšobnej doby riadny život, a preto možno konštatovať, že sa v skúšobnej dobe osvedčil.

Z týchto dôvodov som rozhodla tak, ako je uvedené vo výrokovej časti uznesenia.

Právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Eva Konopová
prokurátorka